Ye, sinse dandaleo, a sala mas espectacular d'o Museu Diocesán de Chaca, car auespa lo conchunto de frescos romanicos mas extenso que ye plegato dica los nuestros días en a Peninsula Iberica. As suyas pinturas, procedents d'a Ilesia d'os Santos Chulián e Basilisa de Bagüés -d'o zaguer tercio d'o sieglo XI- fueron reubicatas en o museu en una dependencia que ha la mesma configuración que o templo d'a on promanan as pinturas. En os suyos muros podemos veyer una quasi completa Biblia pintata e preixinar cómo yeran os templos romanicos plenos de pinturas e color.